02014R0416 — ET — 02.11.2014 — 001.002

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

KOMISJONI RAKENDUSMÄÄRUS (EL) nr 416/2014,

23. aprill 2014,

millega avatakse Ukrainast pärit teatavate teraviljade impordi tariifikvoodid ja sätestatakse nende haldamine







Artikkel 1

Kvootide avamine ja nende haldamine

1. Teatavate Ukrainast pärit toodete impordi tariifikvoodid on avatud kuni ►M1 31. detsembrini 2015 ◄ .

2. Lõikes 1 osutatud tariifikvootide raames maksustatakse importi määraga 0 eurot tonni kohta.

3. Kui käesolevas määruses ei ole sätestatud teisiti, kohaldatakse määruseid (EÜ) nr 376/2008, (EÜ) nr 1301/2006 ja (EÜ) nr 1342/2003.

Artikkel 2

Impordilitsentside taotlemine ja väljaandmine

1. Erandina määruse (EÜ) nr 1301/2006 artikli 6 lõikest 1 ei tohi taotleja esitada ühe nädala jooksul ühe ja sama järjekorranumbriga kvoodi kohta rohkem kui ühe impordilitsentsitaotluse. Kui sama huvitatud isik esitab rohkem kui ühe taotluse, ei võeta temalt vastu ühtki taotlust ning taotluste esitamisel antud tagatised jäetakse asjaomase liikmesriigi tuludesse.

▼M1

Impordilitsentsi taotlused esitatakse liikmesriikide pädevatele asutustele igal nädalal hiljemalt reedel kell 13.00 Brüsseli aja järgi. Taotluste esitamise lõpptähtaeg on:

a) 2014. aasta kohta — reede, 12. detsember 2014 kell 13.00 Brüsseli aja järgi;

b) 2015. aasta kohta — reede, 11. detsember 2015 kell 13.00 Brüsseli aja järgi.

▼B

2. Igal impordilitsentsi taotlusel näidatakse täisarvuna kogus kilogrammides, mis ei tohi olla suurem kui asjaomase kvoodi üldkogus.

3. Impordilitsentsid antakse välja neljandal tööpäeval pärast artikli 4 lõikes 1 sätestatud teate edastamist.

4. Impordilitsentsi taotlusele ja impordilitsentsile kantakse lahtrisse 8 riigi nimi „Ukraina” ning tehakse rist lahtrisse „jah”. Litsentsid kehtivad üksnes Ukrainast pärit kaupade kohta.

▼M1

Artikkel 3

Impordilitsentside kehtivus

Vastavalt määruse (EÜ) nr 376/2008 artikli 22 lõikele 2 arvestatakse impordilitsentsi kehtivusaega alates tegelikust litsentsi väljaandmise kuupäevast kuni väljastamise päevale järgneva teise kuu lõpuni. 2014. aasta litsentside kehtivusaeg lõpeb hiljemalt 31. detsembril 2014 ja 2015. aasta litsentside oma hiljemalt 31. detsembril 2015.

▼B

Artikkel 4

Teavitamine

1. Impordilitsentsitaotluste esitamise nädalale järgneval esmaspäeval hiljemalt kell 18.00 (Brüsseli aja järgi) edastavad liikmesriigid komisjonile elektrooniliselt teabe, milles on esitatud järjekorranumbrite kaupa kõik taotlused, toote päritolu ja üldkogused, sealhulgas tühiteated.

2. Impordilitsentside väljaandmise päeval edastavad liikmesriigid komisjonile elektrooniliselt teabe väljaantud litsentside kohta, nagu on osutatud määruse (EÜ) nr 1301/2006 artikli 11 lõike 1 punktis b, sealhulgas väljaantud impordilitsentsidega hõlmatud üldkoguste kohta.

Artikkel 5

Jõustumine

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

▼M1









LISA

Kaupade kombineeritud nomenklatuuri klassifitseerimise üldreeglitest olenemata tuleb toote kirjeldust käsitada üksnes selgitusena, sest sooduskorra kohaldatavus määratakse käesoleva lisa kohaldamisel kindlaks CN-koodi alusel. Kui CN-koodile eelneb „ex”, on sooduskohtlemise kohaldamine määratud kindlaks CN-koodi ja toote määratluse alusel.